b'\n_START_ARTICLE_\nProtiretrovirusno zdravilo\n_START_PARAGRAPH_\nProtiretrovirusna zdravila so zdravila, ki delujejo proti oku\xc5\xbebam z retrovirusi, zlasti virusom HIV. Kadar se uporablja kombinacija vsaj treh protiretrovirusnih zdravil, govorimo o visokoaktivnem protiretrovirusnem zdravljenju (HAART, angl. Highly active antiretroviral therapy). Terapija HAART vodi pri bolnikih, oku\xc5\xbeenih s HIV-1, do znatnega zni\xc5\xbeanja obolevnosti in smrtnosti in \xc5\xa1tevilni re\xc5\xbeimi HAART omogo\xc4\x8dajo skoraj popolno zavrtje podvojevanja virusa HIV-1. Dandanes je terapija HAART standardna oblika zdravljenja za bolnike z virusom HIV.'